ኢትዮጵያና ኢኳቶሪያል ጊኒ በሦስት ዘርፎች በጋራ ለመሥራት ተስማሙ
ኢትዮጵያናኢኳቶሪያል ጊኒ በንግድ፣ ኢንቨስትመንትና በቱሪዝም ዘርፍ ግንኙነታቸውን ይበልጥ  ለማጠናከር  ተስማሙ ።የኢፌዴሪ ጠቅላይ ሚንስትር ኃይለማርያም ደሳለኝ ከኢኳቶሪያል ጊኒ ፕሬዚዳንት  ኦቢያንግ ኒጎሚያ ባሶንጎ በጽህፈት ቤታቸው ውይይት ያደረጉ ሲሆን ሁለቱ አገራት በንግድ፣ ኢንቨስትመንትና ቱሪዝም ዘርፍ ይበልጥ ግንኙነታቸውን ወደ የላቀ ደረጃ ለማሸጋጋር  ስምምነት ላይ ደርሰዋል ።የሁለቱ አገራት መሪዎች በተጨማሪም  በሰው ኃይል ስምሪትና በመከላከያ ዘርፍም  በጋራ  ለመሥራት መስማማታቸው ከጠቅላይ ሚንስቴር ጽህፈት ቤት  የተገኘው  መረጃ ያመለክታል ።   ኢትዮጵያና ኢኳቶሪያል ጊኒ ከ1999 ዓም ጀምሮ የጋራ ሚንስትሮች ኮሚቴ በማቋቋም የሁለትዮሽ ግንኙነታችውን ለማጠናከር ውይይት  ሲያደርጉ  መቆየታቸውም  ተመልክቷል ።ሁለቱ አገራት ከ1999 ዓም እስከ 2001 ዓም የጋራ የሚንስትሮች ምክክርም  በዘጠኝ ዘርፎች   በትብብር   ለመሥራት  ስምምነት ላይ  መድረስ ችለዋል ። ሁለቱ አገራት በዛሬው ዕለት ያደረጉትን ስምምነት ጨምሮ በአጠቃላይ በ12  የተለያዩ  ዘርፎች  በጋራ ለመሥራት  ተስማምተዋል ።ኢትዮጵያና ኢኳቶሪያል ጊኒ  ከ1970ዎቹ ጀምሮ ግንኙነት ማድረግ የጀመሩት  ኢኳቶሪያል ጊኒ  በ1969  በአዲስ አበባ ኢምባሲዋን ከከፈተችበት ጊዜ አንስቶ ነው ።    